
** Draga moja četvrtašice!**

**Na početku ove nove školske godine želim ti čestitati jer si postala učenica četvrtog razreda! A to, svi znamo, nije mala stvar! Trebalo je puno truda i napora da bi se došlo do 4.razreda: od onih početnih nejasnoća oko pisanja slova i brojeva, preko tablice množenja i dijeljenja pa sve do detaljnih učenja svega i svačega o našoj županiji…**

**No, sad si tu. U četvrtom razredu. Na našem samom početku uz ovo pismo poklanjam ti i nekoliko stvarčica koje smatram da će ti zatrebati u novoj školskoj godini…**

* **ČAČKALICA – kako bih ti dala do znanja da na putu kroz četvrti razred pokupiš sve dobro, čak i najmanju sitnicu koju uočiš kod svojih prijatelja i poneseš sa sobom u život**
* **FLASTER – želim ti poručiti da sam uvijek tu da ti pomognem**
* **RASTEZLJIVA GUMICA – svi se trebamo malo „rastegnuti“ i prilagoditi jedni drugima**
* **ČOKOLADICU Kitkat – u četvrtom razredu kad se umoriš slobodno „napravi pauzu, uzmi KitKat“**
* **GUMICA – želim ti poručiti da sam svjesna kako svi griješimo i da je to OK jer grješke možemo izbrisati, popraviti**
* **LJEPILO – potrebno nam je kako bismo se „međusobno zalijepili“ i ostali zajedno i u najtežim problemima**
* **MARAMICA – možda ćemo trebati obrisati i poneku suzu u ovoj školskoj godini**
* **BISER – želim ti poručiti kako si ti za mene vrijedna i posebna**

**Nadam se da će ti ovaj pribor za „prvu pomoć“ u četvrtom razredu uvijek biti u blizini i da ćeš ga zajedno s porukama koje nosi sa sobom dobro iskoristiti u ovoj školskoj godini.**

**Dobro došla u četvrti razred!**

**Tvoja učiteljica Adrijana Leko**